CELEX: 62012TA0042
Language: bg
Date: 2013-09-06 00:00:00
Title: Дела T-42/12 и Т-181/12: Решение на Общия съд от 6 септември 2013 г. — Bateni/Съвет (Обща външна политика и политика на сигурност — Ограничителни мерки срещу Иран, взети с цел да се предотврати разпространението на ядрено оръжие — Замразяване на средства — Явна грешка в преценката)

19.10.2013   
            
            
               BG
            
            
               Официален вестник на Европейския съюз
            
            
               C 304/18
            
         Решение на Общия съд от 6 септември 2013 г. — Bateni/Съвет
   (Дела T-42/12 и Т-181/12) (1)
   
   (Обща външна политика и политика на сигурност - Ограничителни мерки срещу Иран, взети с цел да се предотврати разпространението на ядрено оръжие - Замразяване на средства - Явна грешка в преценката)
   2013/C 304/30
   Език на производството: немски
   
      Страни
   
   
      Жалбоподател: Naser Bateni (Хамбург, Германия) (представители: J. Kienzle, M. Schlingmann и F. Lautenschlager, avocats)
   
      Ответник: Съвет на Европейския съюз (представители: M. Bishop, J.-P. Hix и Z. Kupčová)
   
      Предмет
   
   По дело T-42/12, искане за отмяна на Решение 2011/783/ОВППС на Съвета от 1 декември 2011 година за изменение на Решение 2010/413/ОВППС относно ограничителни мерки срещу Иран (ОВ L 319, стр. 71), доколкото с него жалбоподателят е включен в списъка в приложение II към Решение 2010/413/ОВППС на Съвета от 26 юли 2010 година относно ограничителни мерки срещу Иран и за отмяна на Обща позиция 2007/140/ОВППС (ОВ L 195, стр. 39), както и на Регламент за изпълнение (ЕС) № 1245/2011 на Съвета от 1 декември 2011 година за прилагане на Регламент (ЕС) № 961/2010 относно ограничителни мерки срещу Иран (ОВ L 319, стр. 11), доколкото с него жалбоподателят е вписан в приложение VIII към Регламент (ЕС) № 961/2010 на Съвета от 25 октомври 2010 година относно ограничителни мерки срещу Иран и за отмяна на Регламент (ЕО) № 423/2007 (ОВ L 281, стр. 1), а по дело T-181/12, искане за отмяна на приложение IX към Регламент (ЕС) № 267/2012 на Съвета от 23 март 2012 година относно ограничителни мерки срещу Иран и за отмяна на Регламент (ЕС) № 961/2010 (ОВ L 88, стр. 1), доколкото името на жалбоподателя остава включено в списъка на лицата, образуванията и органите, чиито средства се замразяват
   
      Диспозитив
   
   
               1.
            
            
               Съединява дела T-42/12 и T-181/12 за целите на съдебното решение.
            
         
               2.
            
            
               Отпаднало е основанието за произнасяне по предявеното по дело T-42/12 искане за отмяна на Регламент за изпълнение (ЕС) № 1245/2011 на Съвета от 1 декември 2011 година за прилагане на Регламент (ЕС) № 961/2010 относно ограничителни мерки срещу Иран, доколкото се отнася до г-н Naser Bateni.
            
         
               3.
            
            
               Отменя Решение 2011/783/ОВППС на Съвета от 1 декември 2011 година за изменение на Решение 2010/413/ОВППС относно ограничителни мерки срещу Иран, доколкото с него г-н Bateni е вписан в приложение II към Решение 2010/413/ОВППС на Съвета от 26 юли 2010 година относно ограничителни мерки срещу Иран и за отмяна на Обща позиция 2007/140/ОВППС.
            
         
               4.
            
            
               Отменя приложение IX към Регламент (ЕС) №°267/2012 на Съвета от 23 март 2012 година относно ограничителни мерки срещу Иран и за отмяна на Регламент (ЕС) № 961/2010, доколкото се отнася до г-н Bateni.
            
         
               5.
            
            
               Запазва действието на Решение 2010/413, изменено с Решение 2011/783, по отношение на г-н Bateni, считано от влизането му в сила на двадесетия ден след публикуването му в Официален вестник на Европейския съюз до влизането в сила на частичната отмяна на Регламент № 267/2012.
            
         
               6.
            
            
               Съветът на Европейския съюз понася, наред с направените от него съдебни разноски, и тези на г-н Bateni.
            
         
               7.
            
            
               Федерална република Германия понася направените от нея съдебни разноски.
            
         
      (1)  ОВ C 98, 31.3.2012 г.